Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: 21 5/1990. (IV. 12.) KöHÉM rendelet 14. § (2) bekezdés c) pont.
Paragraph Index: 654

7. A környezetvédelmi jellemzõk mérése 7.1. A motor hõmérsékletének mérése és dokumentálása. 7.2. A gépkocsi emelt fordulatú üresjárati jellemzõinek mérése és dokumentálása (a mérés elõtt a fordulatszámot az emelt fordulatú méréshez adott fordulatszámra kell növelni, és legalább 30 s ideig kell tartani), mérendõ: 7.2.1. Emelt üresjárati fordulatszám (min—1); 7.2.2. Lambda (λ) érték, (a számítást az 5. számú mellékletben foglalt összefüggés alapján kell végezni); 7.2.3. A CO koncentráció a kipufogócsõ végén (térf.%); 7.3. A gépkocsi alapjárati fordulatú jellemzõinek mérése és dokumentálása (a mérés elõtt a fordulatszámot alapjárati fordulatszámra kell engedni, és meg kell várni, amíg stabilizálódik a 2.2 pont szerinti tartományban, majd ezt követõen a fordulatszámot 5 s-on keresztül kell mérni), mérendõ: 7.3.1. Alapjárati fordulatszám (min—1); 7.4. Amennyiben az 5.4.3. pont szerint a Readyness kód értékelése azt mutatja, hogy az OBD rendszer nem hajtott végre minden lehetséges ellenõrzõ vizsgálatot, úgy ellen- õrizni kell a keverék-összetételt szabályozó, az elõírt lambda (λ) érték betartását biztosító szondát. 7.4.1. A motort fordulatszámát meg kell növelni, amíg a 2.6. pont szerinti fordulatszám tartományba nem kerül és ott 5 s-ig járatni. Amennyiben a 2.6. pont szerinti az elõírt fordulatszám és az alapjárati fordulatszám tartománya azonos, a 8.2. pont szerinti mérés közvetlenül az alapjárati fordulatszám mérése után megkezdhetõ. Az ötödik másodpercben mért fordulatszám a szabályozó szonda ellenõrzésének referencia fordulatszáma. 7.4.2. A szabályozó szonda ellenõrzése 20 s-ig tart, miközben a motor fordulatszáma a referencia fordulatszám ± 100 min—1 tartományban ingadozhat. 7.4.3. A lambda szonda (szondák) kiadott és mért jelének értékét ki kell olvasni 7.4.3.1. ugrás jelû lambda szonda esetén a feszültéség ugrást (mV), 7.4.3.2. szélessávú lambda szonda esetén a lambda értéket vagy az áramerõsséget (mA) vagy a feszültséget. 7.5. Amennyiben a tárolt hibák száma az 5.3. pont szerinti kiolvasásnál nem 0, akkor az OBD kiolvasón vagy a felülvizsgáló mûszeren a MODUS 3 vizsgálati módot kell választani és a tárolt hibakódokat (amennyiben a kiolvasó vagy a mûszer biztosítja, a hozzájuk tartozó szöveges értelmezéssel együtt) ki kell olvasni. 7.6. A mérést be kell fejezni, vagy szükség esetén (pl. kommunikáció megszakadása) a zavar fellépésének pontjától meg kell ismételni. 7.7. Kettõs üzemû gépkocsi esetében a felülvizsgálatot csak benzinüzemben kell végrehajtani.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes